钦定古今图书集成/明伦汇编/氏族典/第093卷 > 《廖用贤尚友录》 > 俞孜
## 钦定古今图书集成/明伦汇编/氏族典/第093卷 > 《廖用贤尚友录》 > 俞孜

按《名山藏本行记》：“孜，山阴人，诸生也。父华，嘉靖初，以
里役解流徒徐铎赴口外防。铎过严，铎衔华毒而毙
之，而遂亡走。孜闻，号恸，扶榇，誓以死报。徒跣根迹历
数十郡，闻已归越，匿其甥杨氏家，乃结力士数人，佯
为卖鱼，往来侦伺，迄亡所获。卜之城隍，得涣之三益
悲痛欲死，夜梦神语之曰：‘若谓涣不祥，独未知一唤
即在乎’？”孜惊寤，诘旦，诣郡守乞助，守南大吉壮而助
之。夜半率卒骤入杨氏家，佯为寻常人，唤铎，立得之，
卒复仇，遂不复应举。养继母以老，人称为“复仇俞孝
子。”